SARL-NUUS SONDAG 3 JUNIE 2012 


U luister na ZS6SRL, die amptelike amateurradiostasie van die Suid-Afrikaanse 
Radioliga, die nasionale vereniging vir amateurradio in Suid-Afrika, met `n nuus- 
bulletin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Vir oudio, gaan na www.sarl.org.za, klik op `'Amateur Radio 
Today” en volg die skakels soos aangedui. Vir oudio deur Echolink, koppel met 
ZSOJPL-R. 


Hierdie, en vorige bulletins kan afgelaai word by www.sarl.org.za en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Neville de Gruchy, ZSGAON, van Florida, se sleutel het op Saturdag 12 Mei 
stil geraak. Hy was lank `n amateur met belangstelling ook in die sonnestelsel 
en lugvaart. Hy word oorleef deur sy LV Sylvia, met wie hy 63 jaar getroud 
was. Sy seun, Aubin, woon tans in die Verenigde Koninkryk en sy dogter, Lynn, 
woon by ma Sylvia. 


Ons innige meegevoel aan sy familie en vriende. 

(POUSE) 

HOOFTREKKE VAN VANDAG SE NUUS 

TONY VOORVELD ZS6CCD BY DIE RTA s 
JEUGDAGGEBEURTENIS 

SKA AS GAS OP DIE VOLGENDE INTECNET 
HERHALER WERKGROEP VERGADER OP 23 JUNIE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


TONY VOORVELD ZS6CCD BY DIE RTA s 


Tony Voorveld, ZS6CCD, is welbekend vir sy geanimeerde aanbiedings, veral 
met antieke elektroniese toerusting. Hy sal as spreker optree by die “Radio 
Technology in Action” (RTA)-simposiums in Durban, Kaapstad en Johannes- 
burg gedurende Julie tot September. Hy sal ongelukkig nie beskikbaar wees vir 
die Port Elizabeth vergadering nie. 


Tony gaan praat en demonstrasies hou oor “Sounds from Nature”. Nee, dit gaan 
nie oor natuurlewe nie. Dit is iets meer wetenskaplik maar tog prettig. Jy wil 
dit nie misloop niel 

Radioamateurs in die Oos-Kaap moet maar ingeskakel bly op die SARL-nuus, 
want ons mag `n verrassing vir julle hê by julle RTA-simposium. 


Die datums vir Durban, soos verlede week vermeld, is foutief. Die korrekte 
datum is Saterdag 21 Julie. Die res ook net weer: Kaapstad 11 Augustus, Port 
Elizabeth 1 September en Johannesburg 29 September. 


JEUGDAGGEBEURTENIS 


Die SARL het `n ooreenkoms met OKOSA dat ongelisensieerde persone `n am- 
ateurradiostasie onder toesig van `n gelisensieerde amateur mag bedien, sonder 
dat die stasie as `n opvoedkundige een geregistreer is. Hierdie is 'n verdere aans- 
poring om 'n stasie op te rig, die jeug te betrek op die dag en aan die man in 
die straat te toon waartoe amateurradio in staat is. 


Klubs en individue, wat so 'n vertoonstasie in `n openbare plek oprig, as deel 
van Nasionale Amateurradiodag, word genooi om pamflette van die Liga se 
kantoor af te bestel. `n Beperkte aantal nuwe speld-embleme is ook beskikbaar 
en kan uitgedeel word aan jong mense wat die geleentheidstasie besoek en bedien 
het. Besoek www.sarl.co.za. vir meer inligting. Stuur asseblief jou of jou klub 
se inligting en beplanning voor 16 Junie na artoday@sarl.org.za sodat dit in 
persvrystellings en radio-onderhoude ingesluit kan word. 


In die gees van Nasionale Amateurradiodag op 16 Junie, gaan Peter Davis, 
ZS6IO, die koue trotseer en sy stasie bedien vanaf sy boot “Jokerman” op die 
Vaaldam naby Deneysville. Sy posisie sal van tyd tot tyd verander maar kan 
gevolg word op www.aprs.fi met die roepsein ZS61I@-9. Alle kontakte sal bevestig 
word met 'n @SL-kaart en sal ook op drz.com aangebring word. Voorkeur 
sal gegee word aan die 40 meter band. Vir inligting oor die dag, kan ZS6IO 
nagegaan word op drz.com. 


SKA AS GAS BY DIE VOLGENDE INTEGNET 


Prof Justin Jonas van die SKA-span, sal `n gas wees by die volgende Interaktiewe 
Tegniese Net (INTEGNET) op Sondag 17 Junie. Die net begin om 19:30. Prof 
Jonas gaan praat oor dié deel van die SKA wat na Suid-Afrika gaan kom en 
sal die kundigheid daaraan verbonde beklemtoon. Hy sal ook deelneem aan die 
interaktiewe sessie en amateurs oral in die land se vrae beantwoord. 


Klubs wat hulle herhalers aan die Integnet Interaktiewe oudiostelsel wil kop- 
pel, word genooi om hulle besonderhede en landlynnommer te stuur aan arto- 
day@sarl.org.za. 


HERHALERWERKGROEP VERGADER OP 23 JUNIE 


Die SARL Herhalerbestuurder, Frik Wolf, ZS6FZ, nooi alle klubs van afdeling 
6 om hulle verteenwoordigers na die volgende herhalerwerkgroep se vergadering 
te stuur. Dit word om 09:00 op Saterdag 23 Junie by die Nasionale Amateurra- 
diosentrum (NARS) gehou. 


Verteenwoordigers moet die volgende dokumente saambring: 


Al die tegniese verslae en toetse wat gedoen is op die 145,762 5 en 145,687 5 MHz 
herhalers, soos dit bespreek, ooreengekom en genotuleer is by die vergadering 


in Januarie 2012. 


Die opbetaalde lisensies vir 2012 en `n lys van al die ander onbemande toerusting 
onder die klub se beheer. 


Voorstelle vir nuwe onbemande installasies 
Voorstelle vir enige bestaande of toekomstige onbemande stasies. 


OKOSA het dit baie duidelik gemaak dat dokumentasie vir alle bestaande sowel 
as tydelike herhalerinstallasies aan die SARL voorgelê moet word. Sou hulle 
aktiewe herhalers vind wat nie in hulle databasis of op die amptelik lys van die 
Liga voorkom nie, word die lisensie gekanselleer. Inligting moet gestuur word 
na vubandplanning@sarl.org.za. 


Ten einde die spyseniers behulpsaam te wees, stuur asseblief inligting oor persone 
wat die vergadering sal bywoon ook na vubandplanning@sarl.org.za. 


RSGB ONDERSTEUN OFCOM 


Die “Radio Society of Great Britain” (RSGB) het formeel gereageer op die 
telekommunikasiereguleerder, OFGCOM, se navraag oor die voorgestelde nuwe 
anti-steurnisregulasies. Wetgewing moet die telekommunikasiereguleerder die 
mag gee om op te tree in gevalle van steurnisse deur nie-radio kommunikasie- 
Apparaat. 


Die RSGB sê dat die nuwe regulasies betyds in bedryf gestel moet word vir 
die komende Olimpiese Spele. Die aksie deur OFCOM beklemtoon die punt 
dat die RSGB al by verskeie geleenthede voorspraak gedoen het. Dit behels 
dat OFCGOM die statutêre mag sal hê om in gevalle van ernstige steurings deur 
nie-radio apparaat te kan optree. 


OFGOM het aangedui dat hulle beplan om hierdie regulasies voor te berei om 
na die Olimpiese Spele voort te gaan. Deel van die RSGB se reaksie beklemtoon 
die behoefte aan sulke voorskriftelike, afdwingbare magte. 


LISENSIEFOOI 


Die Lisensiefooi om jou roepsein te behou, was al op 30 April 2012 betaalbaar. 
As jy vergeet het, betaal dan maar dadelik. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die sonaktiwiteit aan die afneem is noudat 
reuse sonvlek 1 429 weg van die aarde af geroteer het. Ons gaan hom mis! 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 57. 


A1 die DX-bande van 20 tot 10 m gaan pret wees met die moontlikheid van 
sporadiese 6 m openinge. 


Besoek gerus www.spaceweather.co.za vir meer inligting. 


DAGBOEK VAN GEBEURE 


16 Junie Jeugdaggebeurtenis. Onthou om op die uitkyk te wees vir Peter 
Z7S6I@ op die Vaaldam. 17 Junie Integnet om 17:30 oor die SKA. 23 Junie - 
Herhalerwerkgroep vergader om 09:00 by die NARG. Stuur inligting na vuband- 
planning@sarl.org.za. Betaal jou lisensie en spring baie papierwerk vry! 


SARLNUUS nooi klubs en individue om nuusbrokkies, waarin radioamateurs en 
kortgolfluisteraars sal belangstel, in te stuur na www.sarl.org.za/newsinbox.asp 
Stuur dit - indien moontlik - in Engels sowel as Afrikaans, nie later as die 
Donderdag voor die uitsending nie. 


Die SARL nooi u ook om te luister na die program “Amateur Radio Today”, 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook `n “podcast”-uitsending 
deur Dick ZS6RO. Besoek www.sarl.org.za vir oudiostrome en Echolink deur 
ZSGFCS. Klik op `Amateur Radio Today”, gaan af op die groen kolom en klik op 
“LISTEN ON THE WEB'. `n Heruitsending vind Maandagaande om 17:30 UTC 
op 4895 kHz plaas. Sentech borg die uitsendings wat nie op amateurfrekwensies 
uitgesaai word. 


U het geluister na `n bulletin van die Suid-Afrikaanse Radioliga, saamgestel 
deur Flip Britz, ZSAGE, en geredigeer deur George Honiball, ZS6NE. 


Dankie dat u geluister het, 73. 
/EX 


